गोला गोकर्णनाथ, खीरी। ग्रीन लीफ संस्था द्वारा ब्लाक बांकेगंज के उच्च प्राथमिक विद्यालय, पसियापुर में पर्यावरण गोष्ठी का आयोजन किया। जिसमें पर्यावरण संरक्षण व पशु पक्षियों की सुरक्षा करने पर जोर दिया गया।
गोष्ठी में संस्थाध्यक्ष शाहनवाज खान ने जंगलों व जंगली जीवों का पर्यावरण में क्या महत्व है,इस बारे में बच्चों को जानकारी दी। उपाध्यक्ष गौरव ज्ञान त्रिपाठी ने जादू के माध्यम से बच्चों को मनोरंजन कराते हुए बच्चों को अन्धविश्वास से दूर रहने के लिए प्रेरित किया। महामंत्री नवनीत वर्मा ने बच्चों को पर्यावरण से होने वाले लाभ के बारे में बताते हुए समझाया कि मानव समाज व तमाम जीव जंतुओं के लिए इस पृथ्वी पर शुद्ध पर्यावरण का कितना महत्व है। उन्होने प्रत्येक बच्चे को अपने जन्मदिन पर एक वृक्ष लगाने की शपथ दिलवाई। इस मौके पर नसीम अहमद, अनुज सिंह, सुमन शाह आदि मौजूद रहे।